OpenLLM-France/wikimedia huggingface dataset:
# Strollad Komunour al Labourerion (Danmark)

KESAML (S&U) (Hoxhaour)
Izili hag ez-izili
Dispac'h (Norvegia)
Fulenn (Italia)
Anasintaksi (Gres)
Banniel Ruz (Venezuela)
Tarzh-an-Deiz Ruz (Alamagn)
SK Benin
Ober Proleter (Chile)
SK Dispac'hel (Brazil)
SK Dispac'hel Aod an Olifant
SK Dispac'hel Turkia
SK Dispac'hel Voltaek
SK Kolombia (ML)
SK Labourerion Frañs
SK Labourerion Tunizia
SK ML Ecuador
SK Mec'hiko (ML)
SK Spagn (ML)
SK al Labour (Republik Dominikan)
SK al Labourerion (Danmark)
SK Albania
Strollad Labour Iran :
Strollad Komunour al Labourerion (e daneg: Arbejderpartiet Kommunisterne: APK) a zo anv ur strollad komunour marksour-leninour krouet e Danmark e 2000.
Diorroet e oa diwar ar raktres enep-adwelour Aozadur evit Sevel ar Strollad Komunour - Miz Here, bet savet d'e dro diwar Strollad Komunour Danmark (Marksour-Leninour) (DKP/ML) e 1997.
Sevel a ra a-du gant linenn bolitikel Enver Hoxha ha Strollad Labour Albania hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm).
Embannet e vez bep div sizhun gant ar Strollad kelaouenn ar C'huzul-Greiz Kommunistisk Politik ("Politikerezh Komunour") hag ar gelaouenn deorikel Orientering ("Stur"), e daneg o-div, ouzhpenn ar gelaouenn etrebroadel e saozneg Kommunistisk Politik International ("Politikerezh Komunour Etrebroadel").
Kevredad Yaouankizoù Komunour Danmark (Danmarks Kommunistiske Ungdomsforbund: DKU) eo anv kevrenn yaouankizoù ar Strollad. .

## Liammoù diavaez:

* Lec'hienn ofisiel ar Strollad
* Lec'hienn ar gelaouenn Kommunistisk Politik,
# Tenpyō

Tenpyō (天平) a zo un oadvezh ren e Japan goude an Oadvezh Jinki hag a-raok an oadvezh Tenpyō-kanpō. Padout a ra eus 729 beteg 749. An impalaer e-pad ar mare-se e oa Shōmu (聖武天皇).

## Notennoù

* ↑ Titsingh, Issac. (1834). Annales des empereurs du Japon, p. 66-73; Brown, Delmer et al. (1979). Gukanshō, pp. 272-273; Varley, H. Paul. Jinnō Shōtōki, pp. 141-143.
# Tenrek-heureuchin bras

Tenrek-heureuchin bras :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Afrosoricida |
| Kerentiad : | Tenrecidae |
| Genad : | Setifer |
| Anv skiantel ||
| Setifer setosus Schreber, 1778 ||
| D'ar vevoniezh e tenn ar pennad-mañ. ||
An tenrek-heureuchin bras (Setifer setosus) a zo ur bronneg hag a vev e Madagaskar. Ar spesad nemetañ eo er genad Setifer.
# Tenzin Gyatso

Jetsun Jamphel Ngawang Lobsang Yeshe Tenzin Gyatso, anavezet evel Tenzin Gyatso (anv ganedigezh : Lhamo Döndrub; tibeteg: ལྷ་མོ་དོན་འགྲུབ་), ganet d'ar 6 a viz Gouere 1935 e proviñs Amdo e Tibet, eo ar 14{{vet]] Dalai Lama, war-lerc'h Thubten Gyatso. An Dalai Lama eo bleiner speredel Tibetiz hag uhelañ kelenner ar skol Gelug, ur skourr eus ar voudaegezh e Tibet. Emañ o vevañ en harlu e Dharamsala, en India. Tapet en doa ar Priz Nobel evit ar Peoc'h e 1989. Eñ eo ar manac'h boudaat anavezetañ er bed. Nac'h a ra gouarnamant Republik Pobl Sina outañ ar gwir da gomz en anv Tibetiz.
Ganet e voe Tenzin Gyatso en ur familh 16 a vugale, war ar maez e kêriadenn Taktser, e proviñs Amdo (bremañ proviñs Qinghai). An tibeteg e oa e yezh kentañ. Daou vloaz goude e c'hanedigezh, e 1937, e voe embannet e oa-eñ tulku (da lavaret eo adenkorfadur) an 13vet Dalai Lama, Thubten Gyatso. Kadarnet e voe kement-se d'an 22 a viz C’hwevrer 1940 ha stagañ a reas gant e garg evel Dalai Lama d'ar 17 a viz Du 1950, pa oa pemzek vloaz, ha dont evel-se da vezañ rener relijiel ha politikel ar vro. Kement-se a c'hoarvezas miz war-lerc'h ma oa bet aloubet Tibet gant Arme Dieubidigezh Pobl Sina.
Rankout a reas sinañ an Emglev 17 Kraf war "dieubidigezh Tibet" gant Sinaiz e 1951, ha goude c'hwitadenn emsavadeg 1959 e tec'has diouzh Tibet da India. Eno e kavas repu e Dharamsala, en Himachal Pradesh, ma voe savet ur gouarnamant tibetat en harlu hag ur velestradurezh evit plediñ gant ezhommoù an holl Dibetiz harluet.
Alese eo bet ar 14vet Dalai Lama o veajiñ dre ar bed a-bezh ha gouestlet en deus e vuhez da zifenn krog Tibet ha da astenn kelennadurezh ar voudaegezh.

## Liammoù diavaez

a vo kavet e Wikimedia Commons.
* (en)Lec'hienn ar 14vet Dalai Lama
* (en) The 14th Dalai Lama, lec'hienn Priz Nobel ar Peoc'h
# Tenrek boutin

Tenrek boutin :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Afrosoricida |
| Kerentiad : | Tenrecidae |
| Genad : | Tenrec |
| Anv skiantel ||
| Tenrec ecaudatus Schreber, 1778 ||
| D'ar vevoniezh e tenn ar pennad-mañ. ||
An tenrek boutin (Tenrec ecaudatus) a zo ur bronneg a-orin eus Madagaskar. Degaset e oa bet d’ar Réunion, da Voris, Komorez ha Sechelez evit magañ labourerien ar plantadegoù. Ar spesad nemetañ eo er genad Tenrec.
# Tenrek skouarnek

Tenrek skouarnek :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Afrosoricida |
| Kerentiad : | Tenrecidae |
| Genad : | Geogale |
| Anv skiantel ||
| Geogale aurita Milne-Edwards & Grandidier, 1872 ||
| D'ar vevoniezh e tenn ar pennad-mañ. ||
An tenrek skouarnek (Geogale aurita) a zo ur bronneg hag a vev e kornôg Madagaskar. Ar spesad nemetañ eo er genad Geogale.

## Doareoù pennañ

Tennañ a ra an tenrek skouarnek d'ur minoc'h. Unan eus an tenreked bihanañ eo : war-dro 6 g eo e bouez ha 10 cm e hirder (gant al lost).
Blevek eo e lost ha goloet e gorf gant ur vlevenn verr. Cheñch a ra liv e gein diouzh an hiniennoù : gris sklaer pe gell-ruz.
E demperadur diabarzh a cheñch ha mont da heul temperadur an endro.
Gouest eo da lakaat un harz e diorren ar fetused hag en abeg da se ec'h a ar prantad dougen eus 54 da 69 devezh a-raok genel etre 1 ha 5 tenrek bihan.
Ma n'eo ket mat e weled eo tanav e fri hag e skouarn hag e ra dreist-holl gant e gleved evit kavout e breizhoù (merien-gwenn hag artropoded all).

## Liamm diavaez

An tenrek skouarnek (e saozneg)
# Tenrek-dour

Tenrek-dour :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Afrosoricida |
| Kerentiad : | Tenrecidae |
| Genad : | Limnogale |
| Anv skiantel ||
| Limnogale mergulus Major, 1896 ||
| D'ar vevoniezh e tenn ar pennad-mañ. ||
An tenrek-dour (Limnogale mergulus) a zo ur bronneg hag a vev e kreiz ha reter Madagaskar. Ar spesad nemetañ eo er genad Limnogale.
# Tenuis (yezhoniezh)

Er yezhoniezh e vez implijet an termen tenuis (saoz.: tenuis) war dachenn ar fonetik hag ar fonologiezh evit komz eus ur gensonenn dre serriñ pr dre fic'hal divouezh, amc'hwezh ha nann troc'h-avel, da lâret eo ur gensonenn plaen he fonadur, da skouer.
Dont a ra an termen "tenuis" diwar yezhadur an henc'hresianeg ma vez graet un diforc'h etre tri rummad kensonennoù:
    Mouezhiet: β, δ, γ
    C'hwezhet: φ θ χ
    Tenuis: π τ κ
Kavet e vez diforc'hioù heñvel e yezhoù indezeuropek all.

## Gwelit ivez:

* Kensonenn
# Tenrek

Tenreked :
| Setifer setosus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Afrosoricida |
| Kerentiad : | Tenrecidae |
| D'ar vevoniezh e tenn ar pennad-mañ. ||
An tenreked eo ar bronneged a ya d'ober ar c'herentiad Tenrecidae.
Bevañ a reont e Madagaskar hag e reter Afrika. Stummoù liesseurt zo gant an tenreked dre m'o deus aloubet logoù ekologel disheñvel (dour, douar, gwez...).

## Genadoù

10 genad zo er c'herentiad-mañ :
* Geogale (1 spesad)
* Limnogale (1 spesad)
* Microgale (21 spesad)
* Oryzorictes (2 spesad)
* Micropotamogale (2 spesad)
* Potamogale (1 spesad)
* Echinops (1 spesad)
* Hemicentetes (2 spesad)
* Setifer (1 spesad)
* Tenrec (1 spesad)
# Cincomarzada

Ar Cincomarzada a c'hoarvezas e Zaragoza (Spagn) d'ar 5 a viz Meurzh 1838 pa stourmas poblañs kêr a-enep ar garlourien e-pad Kentañ brezel ar garlouriezh‎.

## Istor

Zaragoza a oa ul lec'h a bouez, dalc'het gant soudarded ar gouarnamant ofisiel, re ar Rouanez Isabel. Dre ma kreded e oa pell ac'hano arme ar garlourien e voe kaset kalz eus ar soudarded, e miz C'hwevrer 1838, da greñvaat an arme he devoa da stourm ouzh troiad Basilio Garcia, hag a oa o paouez kuitaat Navarra da vont etrezek ar Maestrazgo (komark er reter), ha d'en em unaniñ gant Cabrera deuet eus La Mancha. Pa glevas Cabrera heard e oa peuzdizifenn kêr Zaragoza e kasas Juan Cabañero y Esponera da gemer kêr gant daou vil eizh kant soudard war droad ha tri c'hant den war varc'h. N'en doa ken c'hoant nemet da breizhata kêr avat ha ne vont ket gouest da virout Zaragoza etre daouarn ar garlourien e-pad pell.

## Kêr

Da noz ar 5 a viz meurzh 1838 e voe kemeret un darn eus kêr gant soudarded Juan Cabañero, dre guzh, met n'halljont ket mont pelloc'h rak enebiñ kalet a reas ar bobl, gant kontilli, filzier, filc'hier, eoul bervet. Pa voe klevet e oa soudarded ar gouarnamant o tistreiñ, hag o welout n'hallent ket kemer kêr en he fezh e tec'has kuit ar garlourien.
Goude an abadenn-se e voe roet da Zaragoza ar moranv a "Siempre Heroica" (harozek dalc'hmat) hag ur straed a voe anvet "Cinco de Marzo".

## Istorig

* Hervez ar vojenn ez eas Cabañero, kenkent hag erru e kêr, d'ur stal-chokolad da c'houlenn un tasad chokolad tomm, met ret e voe dezhañ skarañ kuit hep e dañva. En 1840, goude Convenio de Oñate, a-unan gant Baldomero Espartero, e tegouezhas e kêr Zaragoza gant rannarmeoù all eus kostezenn Isabel II, da en em gannañ ouzh Cabrera. Tud Zaragoza, ouzh e welout o tibunañ en o straed, a huche dezhañ : «¡Cabañero, que se te ha enfriado el chocolate!» (Cabañero, yenaet eo da vanne chokolad) .
* E-pad diktatouriezh Francisco Franco, e voe adanvet ar straed, ha lakaet "Requeté Aragonés" ("requeté" e oa anv soudarded ar garlourien). Goude marvet Francisco Franco, en 1975, e voe adkemeret an anv kozh.

## Lennadur

* Gustave D'Alaux. "Aragón visto por un francés durante la Primera Guerra Carlista." Zaragoza, 1985 - Troet diwar L'Aragon pendant la guerre civile. Revue des deux mondes, 15 a viz C'hwevrer 1846.
# Cinderella

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Cinderella eo anv Luduennig e saozneg. Anv meur a dra eo ivez.

## Adstummoù

* Cindy

## Filmoù

* Cinderella (film, 1922), ur film tresadennoù-bev eus 1922 gant Walt Disney
* Cinderella (film, 1950), ur film tresadennoù-bev eus 1950 gant Walt Disney
* Cinderella (film, 2015), ur film eus 2016, gant Kenneth Branagh

## Traoù all

* Cinderella (laz-seniñ), ul laz-seniñ metal eus ar Stadoù Unanet
* M/S Cinderella, ul lestr eus ar gompagnunezh Viking Line, etre Finland ha Sveden
# Cincloramphus

Cincloramphus :
| Ur par Cincloramphus cruralis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Locustellidae |
| Anv skiantel ||
| Cincloramphus Gould, 1838 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Cincloramphus a zo ur genad e rummatadur an evned, krouet e 1838 gant ar skiantour saoz John Gould (1804-1881).

## Spesadoù hag an isspesadoù anezho

Daouzek spesad golvaneged a ya d'ober ar genad :
* Cincloramphus bivittatus,
* Cincloramphus cruralis,
* Cincloramphus grosvenori,
* Cincloramphus llaneae,
* Cincloramphus macrurus
** C. m. alpinus, harterti, interscapularis, macrurus ha stresemanni,
* Cincloramphus mariae,
* Cincloramphus mathewsi,
* Cincloramphus rubiginosus,
* Cincloramphus rufus
** C. r. cluniei ha rufus,
* Cincloramphus timoriensis
** C. t. alisteri, alopex, amboinensis, celebensis, crex, inquirendus, mindorensis, muscalis, timoriensis ha tweeddalei,
* Cincloramphus turipavae,
* Cincloramphus whitneyi.
Seitek (17) isspesad en holl.

## Notennoù ha daveennoù

* ↑ (en) Roadennoù IOC World Bird List diwar-benn Locustellidae/Cincloramphus (lennet e-barzh d'ar 6 a viz Ebrel 2022).
# Cinclosomatidae

Cinclosomatidae :
| Cinclosoma punctatum punctatum, ur barez e Sukembre-Nevez (Aostralia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Cinclosomatidae a zo ur c'herentiad e rummatadur an evned, termenet e 1921 gant an evnoniour amatour aostralian Gregory Mathews (1876-1949), Cinclosoma ar genad skouer anezhañ.
Diouzh Doare 12.1 an IOC World Bird List ez a daou c'henad golvaneged d'ober ar c'herentiad :

## Genadoù (renket diouzh an urzh filogenetek)

* Ptilorrhoa - Peters, 1940 (4 spesad),
* Cinclosoma - Vigors & Horsfield, 1827 (8 spesad).
O c'havout a reer e Ginea Nevez hag en Aostralia.

## Notennoù ha daveennoù

* ↑ (en) Cinclosomatidae: Quail-thrushes and Jewel-babblers Matthews, 1921-2.
* ↑ (en) Roadennoù IOC World Bird List diwar-benn Passeriformes/Cinclosomatidae (lennet e-barzh d'an 10 a viz C'hwevrer 2022).
# Cindy Ann Crawford

Cindy Crawford, ganet Cynthia Ann Crawford d'an 20 a viz C'hwevrer 1966, zo un top model hag aktourez stadunanat. Brudet e oa bet evel top model dre ar bed, ar pezh en doa digoret un hent dezhi war-zu rolloù skinwel ha sinema. Er bloavezhioù 1980 ha 1990, Crawford a oa unan eus brudetañ maouezed bed an top model. Gwelet e veze war goloioù kelaouennoù, e bruderezhioù ha dibunadegoù gwiskerezed dilhad.

## Liammoù diavaez

* (en) Lec'hienn ofisiel
* Cindy Crawford war IMDb
# Cinclosoma

Cinclosoma :
| Cinclosoma castanotum (e stad Aostralia ar Su). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cinclosomatidae |
| Anv skiantel ||
| Cinclosoma Vigors & Horsfield, 1827 ||
| D'ar vevoniezh e tenn ar pennad-mañ. ||
Cinclosoma a zo ur genad e rummatadur an evned, krouet e 1827 gant an daou skiantour stadunanat Thomas Horsfield (1773-1859) hag iwerzhonat Nicholas Aylward Vigors (1785-1840)

## Spesadoù hag an isspesadoù anezhe

Eizh spesad golvaneged a ya d'ober ar genad :
* Cinclosoma ajax
** C. a. ajax, alare ha goldiei,
* Cinclosoma alisteri,
* Cinclosoma castaneothorax,
* Cinclosoma castanotum,
* Cinclosoma cinnamomeum
** C. a. cinnamomeum ha tirariense,
* Cinclosoma clarum
** C. c. clarum, fordianum ha morgani,
* Cinclosoma marginatum,
* Cinclosoma punctatum
** C. p. anachoreta (†), dovei ha punctatum.
O c'havout a reer e Ginea Nevez (Cinclosoma ajax) ha, dreist-holl, en Aostralia.

## Notennoù ha daveennoù

* ↑ Roadennoù IOC World Bird List diwar-benn Cinclosomatidae/Cinclosoma (lennet e-barzh d'an 11 a viz C'hwevrer 2022).
a vo kavet e Wikimedia Commons.
# Cinclus mexicanus

Cinclus mexicanus :
| Cinclus mexicanus, luc'hskeudennet en Enez Kodiak. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cinclidae |
| Genad : | Cinclus |
| Anv skiantel ||
| Cinclus mexicanus Swainson, 1827 ||
| D'ar vevoniezh e tenn ar pennad-mañ. ||
Cinclus mexicanus a zo ur spesad golvaneged eus kerentiad ar Cinclidae, hini an dourlaouiged.

## An anv

Kement ha "dourlaouig Mec'hiko" e talv an anvadur skiantel. "Dourlaouig Amerika" a vez graet anezhañ e bulgareg, farsieg, finneg, galleg, katalaneg, rusianeg, saozneg, ukraineg ha vietnameg, ha "dourlaouig gris" en alamaneg, hungareg ha svedeg.

## Boued

Bevañ a ra diwar amprevaned (Ephemeroptera, Odonata, Plecoptera, Trichoptera peurgetket) en o stad larvel dreist-holl.

## Annez hag isspesadoù

Ar spesad a gaver ar pemp isspesad anezhañ :
* Cinclus mexicanus anthonyi, eus menezioù kreisteiz Mec'hiko (Chiapas) da Honduras ha Guatemala,
* Cinclus mexicanus ardesiacus, e menezioù Costa Rica ha kornôg Panamá,
* Cinclus mexicanus dickermani, e kreisteiz Mec'hiko,
* Cinclus mexicanus mexicanus, e douaroù uhel hanternoz ha kreiz Mec'hiko,
* Cinclus mexicanus unicolor, eus Inizi an Aleouted da Alaska, kornôg Kanada ha kornôg Stadoù-Unanet Amerika.

## Liammoù diavaez

* Cinclus mexicanus war al lec'hienn BirdLife International.
* Cinclus mexicanus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Cinclus mexicanus war al lec'hienn Avibase.
# Cinderella (film, 1950)

Cinderella a zo ur film saoznek, sevenet gant an tri filmaozer stadunanat Clyde Geronimi (1901-1989), Wilfred Jackson (1906-1988) ha Hamilton Luske (1903-1968). Daouzekvet film bevaat ar Studioioù Disney e oa, war-lerc'h The Adventures of Ichabod and Mr. Toad (e miz Here 1949) hag a-raok Alice in Wonderland (e miz Gouere 1951).

## Fichenn deknikel

* Doare : Tresadennoù-bev, liv,
* Skoazellerien-sevener :
* Senario :
* Kevredadoù produiñ : Walt Disney Pictures ha Walt Disney Productions,
* Produour : Walt Disney,
* Sonerezh :
* Kevredad dasparzhañ : RKO Radio Pictures,
* Frammer :
* Deiziad dont e-maez :
* Pad : 74'.
# Cinco Villas

Cinco Villas zo un anv-lec'h spagnolek eus Spagn.
* Cinco Villas (Aragon), zo ur c'homark en hanternoz Proviñs Zaragoza, en Aragon .
* Cinco Villas, pe Bortziriak en euskareg, zo ur c'homark en hanternoz Nafarroa, en Euskal Herria .
* Señorío de las Cinco Villas, er Sierra de Alcaraz, e Castilla-La Mancha .
* Cinco Villas, kêriadenn e kumun Puentes Viejas e proviñs Madrid .
* Cinco Villas, anv ur c'homark gwechall e La Rioja, hag a zo anvet Las Siete Villas bremañ.
* Cincovillas, bourk e kumun Fresno de Cantespino, e proviñs Segovia
* Cincovillas, kumun e proviñs Guadalajara,
* Barranco de las Cinco Villas, e proviñs Ávila, e Castilla y León; anezhañ kumunioù Mombeltrán, San Esteban del Valle, Villarejo del Valle, Santa Cruz del Valle ha Cuevas del Valle.

## Pennadoù kar

* Komarkoù Nafarroa
* Villa
# Cindy

Cindy zo un adstumm da veur a anv-badez saoznek (Cinderella, Cynthia), implijet ivez evel anv-badez e SUA.

## Stummoù all

Cindi, Cyndi, Cyndy ha Sindy.

## Tud

* Cynthia Ann Birdsong, kanerez stadunanat gant The Supremes,
* Cindy Blackman (g. e 1959), taboulinerez stadunanat, dimezet d'ar gitarour Carlos Santana,
* Cindy Sherman (g. e 1954), luc'hskeudennerez hag arzourez stadunanat,
* Cindy Crawford (ganet e 1966), gwiskerez dilhad hag aktourez stadunanat,
* Cindi Lauper, anv-micher Cynthia Lauper, kanerez stadunanat.
# Chaves (Portugal)

Chaves (distaget [ˈʃavɨʃ] e portugaleg) zo ur gêr hag ur gumun e hanternoz Portugal, tost da harzoù Spagn. E 2011 e oa 41 243 a dud o chom enni. An eil kumun bobletañ eo e distrig Vila Real. Unan eus kêrioù brasañ proviñs kozh Trás-os-Montes eo, war lez ar stêr Tâmega.
En amzer ar Romaned e oa anavet evel Aquæ Flaviæ, ha brudet e oa dija an eien dour tomm a zo enni.

## Liammoù diavaez

a vo kavet e Wikimedia Commons.
* Lec'hienn ofisiel
# Chañaral

Chañaral (Chañar e runa simi, da lavarout eo "bod-gwez Gourliera Chilensis") zo ur porzh eus Chile, lec'hiet 167 km eus Copiapó, kêr-benn Rannvro Atacama. Pennlec'h proviñs Chañaral eo. En hanternoz dezhi emañ dezerzh Atacama.

## Touristelezh

N'eo ket darempredet gant an douristed abalamour d'an dour louzet gant ar mengleuzioù kouevr. Nepell diouti emañ Park Broadel Pan de Azúcar, hag ennañ Enez Chañaral.
# Che

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Che zo anv meur a dra ha meur a zen.

## Spagnoleg

* che, un estlammadell spagnolek, en Arc'hantina hag e Bro-Valencia e Spagn
* skipailh mell-droad ar Valencia CF zo lesanvet Los Che, abalamour d'ar ger implijet er vro
* un den eus Arc'hantina, Ernesto "Che" Guevara, anvet diwar an estlammadell-se a zeue gantañ alies
** Le Ché, lesanv roet d'ar politikour gall Jean-Pierre Chevènement gant e azeulerien, war un dro diwar silabenn gentañ e anv gallekaet, ha dre zamhevelebekadur gant Ernesto "Che" Guevara
** Che, lesanv roet d'ar politikour aodolifantat Guillaume Soro gant e azeulerien
** anv meur a film diwar-benn Che Guevera
*** Che!, ur film e 1969 gant Richard Fleischer
*** Che: Part One ha Che: Part Two, daou film e 2008 gant Steven Soderbergh$^,$

## Yezhoù all

* che, pe chê, un estlammadell vrezhonek
* tche (Ч, ч), ul lizherenn girillek
* Che, un anv sinaek e treuzskrivadur Wade-Giles, hag a dalv zhe e pinyin,
* nann en armenieg
* Chè, rakger dirak an anv-bihan e Malaysia
* che (柘), anv ar wezenn-frouezh Cudrania tricuspidata (ar "mouar sinaat")
* chè, ur meuz dous, servijet da zibenn-pred e keginerezh Viêt Nam

## Pennad kar

* CHE

## Notennoù

* ↑ (en) IMDb
* ↑ (en) IMDb ; anvet L'Argentin e galleg.
* ↑ (en) IMDb ; anvet Guerilla e galleg.
* ↑ (en) Growables
# Chavouot

Chavouot pe Shavuot ((he) שָׁבוּעוֹת, "Sizhunioù"; (yi) Shovues) zo anavezet evel Gouel ar Sizhunioù pe alies Pantekost ((grc) Πεντηκοστή). Ur gouel yuzev eo, lidet d'ar 6 a viz Sivan (hanter-miz Mae - hanter miz Even). Daou natur a zo d'ar gouel : merkañ a ra eostiñ ar gwinizh e douar Israel (Ermaeziadeg 34:22) ha lidañ a ra koun roadenn an Torah a-berzh Doue d'an Israelited e Menez Sinai - goude ma n'eo ket skrivet al liamm-se ger-ha-ger en Torah.
Unan eus an tri gouel pirc'hirinaj eo. Merkañ a ra fin kontañ an Omer ha liammet eo e zeiziad ouzh Pesac'h. Goulenn a reer en Torah komañs da gontañ seizh sizhun an Omer adalek eil devezh Pesac'h. Kontañ a reer an deizioù hag ar sizhunioù evit diskouez emeur o c'hortoz an Torah. Da Besac'h eo dieubet an dud eus ar sklavidigezh, da Chavouot eo roet an Torah dezho ha mont a reont da vroad a stag da servij Doue. Un devezh e pad ar gouel en Israel ha daou zevezh en diaspora.
# Chawiyeg

Ur yezh verberek eus is-skourr ar yezhoù chawiyek eo ar chawiyeg (chaouia pe shawi(y)a) komzet gant tro-dro da 1.400.000 den e su ha gevred Kabilia Veur en Aljeria (1993)

## Gwelet ivez

* Yezhoù zenatiek
* Yezhoù berberek an norzh
* Yezhoù afrez-aziatek